**Duchovná obnova pre ASC - október 2021**

**Podnety vo forme lektio divina na text Ef 2**

Čas na 5-10 min na tiché čítanie textu

# Čítanie (lektio)

* Text nám pripomína kým sme boli a kým sme (mŕtvi sa stali živí; žijúci podľa ducha sveta a žiadostí tela – oživení vzkriesení, aby sme konali dobré skutky v Kristovi; boli ste ďalekí, teraz ste blízki; bez nádeje a bez Boha vo svete – skrze jeho Krv ste však blízki
* To všetko sa udialo, lebo Boh je bohatý na milosrdenstvo – oživil nás v Kristovi, preto Kristus zomrel a ožil
* Všetko je Božia milosť, všetko je jeho láska
* Nastala teda nová jednota – obrezaní vás nazývali neobrezaní – ale teraz ste všetci jedno – jedno telo – židia kresťania, pohania kresťania, v Kristovi jedno telo.
* Oni aj my máme prístup v jednom Duchu k Otcovi
* Kristus svojou smrťou zjednotil židov i pohanov – kto prijem krista ten je v jednom tele, je jedno telo, jeden nový človek
* Ste spoluobčania svätých, jedna rodina, postavení na apoštoloch i na prorokoch, na novom i starom zákone
* Na takomto základe má rásť nová stavba – Bohu rastie nový svätý chrám a vy ste doň vbudovaní

# Meditácia a kontemplácia (meditatio, contemplatio)

* **Naša osobná minulosť**: Akí sme boli a akí sme teraz? Čo všetko sme dostali prostredníctvom viery? V čom všetkom nám viera pomáha prekonávať súčasné ťažkosti?
* **Boh bohatý na milosrdenstvo**: Kedy som v živote najviac pocítil/a Božie odpustenie? Ako prežívam sv. spovede? Ako právny akt odpustenia alebo objatie Boha bohatého na milosrdenstvo? Viem sa tešiť na spoveď?
* **Byť v Kristovi znamená prekonať rozdiely**: text zdôrazňuje, že byť v Kristovi znamená zabudnúť na staré rozdelenie medzi obrezanými a neobrezanými. My sme v Kristovi? Ako prekonávame rozdelenia, ktoré sa do nás vkrádajú? Je pre nás jednota najvyššou hodnotou alebo naše reči, názory a súdy prinášajú rozdelenie – lebo politický názor, lebo očkovanie, lebo prijímanie na ruku, lebo niekto nič nerobí len sa vezie ... byť v Kristovi znamená byť jedno telo, jeden nový človek ... čo pre to robím?
* Môžeme prejsť aj do **kontemplácie:** *Pane, chcem, veľmi chcem, aby sme boli jedno ... pomôž nám ... pošli nám svojho Ducha ...*

# Modlitba, útecha (oratio, consolatio)

* Modlitba vďaky za moju minulosť – peknú či menej peknú
* Ďakujem za milosrdenstvo ... Ďakujem za jednotu mojej rodiny/manželstva ... Prosím o jednotu mojej rodiny/manželstva
* Pri ktorých posolstvách tohto slova cítim radosť ... čo ma teší ... ako sa s touto radosťou podelím
* Boh bohatý na milosrdenstvo prejav sa takým u mladých, ktorí sa nespovedajú, ktorí neobjavili krásu tvojej odpúšťajúcej lásky

# Rozlišovanie, rozhodnutie, konanie (discretio, deliberatio, actio)

* Čo z tohto posolstva je najdôležitejšie pre mňa v tejto mojej situácii?
* Čo najviac napomôže naplneniu môjho saleziánskeho poslania
* Toto ... maximálne dve veci ... spoznávam ako dôležité pre prítomnú chvíľu
* Toto chcem premeniť na skutok ... predsavzatie ... úsilie v týchto dňoch či týždňoch

.......................